Էնոլա Հոլմս (ֆիլմ)

«Էնոլա Հոլմս» (), արկածային ֆիլմ, որը հիմնված է Նենսի Սփրինգերի նույնանուն գրքաշարի վրա։ Ֆիլմի ռեժիսորը Հարի Բրեդբիրն է, իսկ սցենարի հեղինակը՝ Ջեք Թորնը։ Միլլի Բոբբի Բրաունը հանդես է եկել և որպես նույնանուն գլխավոր կերպարի դերակատար, և որպես պրոդյուսեր։  Հենրի Քավիլը, Սեմ Կլաֆլինը և Հելենա Բոնեմ Քարթերը նույնպես ընդգրկվել են դերասանական կազմում։

Սյուժե
Ֆիլմը պատմում է Շերլոկ Հոլմսի կրտսեր քրոջ՝ Էնոլայի արկածների մասին (որը Նենսի Սփրինգերի կողմից հորինված կերպար է և չի ընդգրկվում Շերլոկ Հոլմսի մասին սահմանված մատենագրության մեջ)։

Դերասանական կազմ
 Միլլի Բոբբի Բրաուն՝ Էնոլա Հոլմս, Շերլոկի և Մայքրոֆթի կրտսեր քույր և Էվդորիայի դուստր
 Հենրի Քավիլ՝ Շերլոկ Հոլմս, Էնոլայի և Մայքրոֆթի եղբայր և Էվդորիայի որդի
 Սեմ Կլաֆլին՝ Մայքրոֆթ Հոլմս, Էնոլայի և Շերլոկի եղբայր և Էվդորիայի որդի
 Հելենա Բոնեմ Քարթեր՝ Էվդորիա Հոլմս, Էնոլայի, Շերլոկի և Մայքրոֆթի մայր
 Ֆիոնա Շոու`Միսս Հարրիսոն
 Ադիլ Աքտար`Լեսթրեյդ
 Ֆրենսիս դե լա Տուր`Թյուսքբերիի տատ
 Լուիս Փաթրիջ`Թյուսքբերի
 Սյուզան Վոկոմա`Էդիթ
 Բերն Գորման`Լինթորն

Արտադրություն
2019 թվականի դրությամբ՝ Նենսի Սփրինգերի գրքաշարի էկանավորումը զարգացման փուլում էր գտնվում։ Այն ժամանակ արդեն հայտնի է եղել, որ Միլլի Բոբբի Բրաունը լինելու է ֆիլմի պրոդյուսերը և նույնանուն գլխավոր հերոսուհու դերակատարը, իսկ Հարի Բրեդբիրը՝ ռեժիսորը։ Նույն թվականի հունիսին Հենրի Քավիլը, Հելենա Բոնեմ Քարթերը, Ադիլ Աքտարը և Ֆիոնա Շոուն միացել են դերասանական կազմին, իսկ Սեմ Կլաֆլինը, Լուիս Փաթրիջը, Սյուզան Վոկոման և Բերն Գորմանը միացել են հուլիսին, երբ Լոնդոնում սկսվել են ֆիլմի նկարահանումները։ Նկարահանումներ են անցկացվել նաև Բեդֆորդշիր կոմսության Լութոն Հու կալվածքում։

The Conan Doyle Estate-ը () հայց է ներկայացրել Նեթֆլիքսի դեմ ֆիլմի վերաբերյալ, պնդելով, որ այն խախտում է հեղինակային իրավունքը, ցույց տալով Շերլոկ Հոլմսին այնպես, ինչպես նա նկարագրվել է 1923-1927 թվականներին հրապարակված պատմություններում, որոնց հեղինակային իրավունքները դեռևս պատկանում են կալվածքին։

Երաժշտություն
2019 թվականին հուլիսին Դենիել Փեմբերթոնը վարձվել է ֆիլմի պարտիտուրան ստեղծելու համար։

Թողարկում
2020 թվականի ապրիլին Նեթֆլիքսը ձեռք է բերել ֆիլմի տեղայնացման իրավունքները, ի տարբերություն սպասվելիք թողարկմանը կինոթատրոններում, որը չեղյալ է հայտարարվել COVID-19 համավարակի պատճառով։ Ֆիլմի պրեմիերան նախատեսվում է 2020 թվականի սեպտեմբերին։

Ծանոթագրություններ

Արտաքին հղումներ 

Անգլերեն ֆիլմեր
Ֆիլմեր Շերլոք Հոլմսի մասին
2020 ֆիլմեր
Անգլիայում նկարահանված ֆիլմեր
Legendary Pictures ֆիլմեր
Ֆիլմեր, որոնց գործողությունները տեղի են ունենում Լոնդոնում
Լոնդոնում նկարահանված ֆիլմեր
Բրիտանական քրեական ֆիլմեր
Բրիտանական արկածային ֆիլմեր
Բրիտանական ֆիլմեր
Ամերիկյան վեպերի էկրանավորումներ
Netflix-ի արտադրության ֆիլմեր
Ամերիկյան ֆիլմեր հասունացման տարիքի մասին
Ամերիկյան դետեկտիվ ֆիլմեր